Viðskiptaáætlun fyrir veitingastaðinn Verbúð 11
Í þessari ritgerð verður gerð viðskiptaáætlun fyrir veitingastaðinn Verbúð 11 sem er staðsettur að Geirsgötu 3 í Reykjavík. Farið verður vel yfir öll þau fræði og aðferðir sem notaðar voru í vinnslu á þessu verkefni. Á seinustu árum hefur ferðamannaiðnaðurinn blómstrað. Efnisinnihald viðskiptaáætlunarinnar var ákveðið í samráði við eigendur Verbúðar 11 og þá einkum með tilliti til þeirra þátta sem þeir vildu að höfundur myndi greina í þaula. Viðskiptaáætlun er yfirleitt töluvert yfirgripsmeiri en það rými sem BS ritgerð býður upp á. Höfundur lagði því á þeim þáttum sem viðkoma fyrirtækinu, m.a. fjárhaginn og markaðsfræðina. Verbúð 11 er fjölskyldufyrirtæki og engir utanaðkomandi fjárfestar koma að því sem þýðir að fjármagn er af frekar skornum skammti. Helstu hættur sem Verbúð 11 stendur frammi fyrir á næstu mánuðum eftir opnun eru fyrst og fremst þær að það vantar fjármagn í reksturinn sjálfan, þ.e.a.s. það vantar peninga til þess að hefja rekstur, borga laun, kaupa hráefni, birgðir o.s.frv. Þetta er ein af hindrunum sem mun verða fjallað um í þessari ritgerð. Það eru miklir möguleikar fólgnir í því að eiga veitingarekstur og það er vel hægt að gera þetta að mjög gróðavænlegu fyrirtæki
Viðskiptaáætlanir, Veitingarekstur, Veitingastaðir, Fjölskyldufyrirtæki
Networked Digital Library of Theses and Dissertations